*Projekts*

LATVIJAS REPUBLIKAS MINISTRU KABINETS

2017. gada \_\_\_\_\_\_\_\_ Noteikumi Nr.\_\_\_\_\_\_

Rīgā (prot. Nr. .§)

**Grozījumi Ministru kabineta 2016. gada 15. jūlija noteikumos Nr.  477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība”**

Izdoti saskaņā ar [Izglītības likuma](http://likumi.lv/ta/id/50759-izglitibas-likums) [14. panta](http://likumi.lv/ta/id/50759-izglitibas-likums#p14) 17. punktu,
[17. panta](http://likumi.lv/ta/id/50759-izglitibas-likums#p17) trešās daļas 13. punktu un [59. panta](http://likumi.lv/ta/id/50759-izglitibas-likums#p59) trešo daļu

1. Izdarīt Ministru kabineta 2016. gada 15. jūlija noteikumos Nr. 477 „Speciālās izglītības iestāžu, internātskolu un vispārējās izglītības iestāžu speciālās izglītības klašu (grupu) finansēšanas kārtība” (Latvijas Vēstnesis, 2016, 140. nr., 168 .nr.) šādus grozījumus:

1.1. papildināt I nodaļu ar 3.2 punktu šādā redakcijā:

“3.2 Nav pieļaujama finansējuma pārdale starp pašvaldībai piešķirto mērķdotāciju pedagogu darba samaksai un valsts sociālās apdrošināšanas obligātajām iemaksām un pašvaldībai piešķirto mērķdotāciju šo noteikumu 2.1. apakšpunktā minēto izglītības iestāžu uzturēšanas izdevumiem.”;

1.2. papildināt 9.1. apakšpunktu aiz vārda “vairākiem” ar vārdu “smagiem”;

1.3. izteikt 17. punktu šādā redakcijā:

“17. Ministrija aprēķina un sadala pašvaldībām mērķdotāciju atbilstoši pedagogu darba samaksas noteikumos noteiktajām piemaksām kvalitātes pakāpēm pedagogiem, kuri profesionālās darbības kvalitātes novērtēšanas procesā līdz 2016. gada 31. decembrim ieguvuši 3., 4. un 5. kvalitātes pakāpi, ņemot vērā:

17. 1. informāciju par kvalitātes pakāpes ieguvušo pedagogu likmju skaitu attiecīgā gada 1.septembrī, ko pašvaldības līdz attiecīgā gada 5. septembrim ievada un apstiprina sistēmā;

17. 2. pedagogu darba samaksas noteikumos noteikto piemaksas apmēru;

17.3. valsts sociālās apdrošināšanas obligātās iemaksas.”;

1.4. papildināt noteikumus ar 17.1 punktu šādā redakcijā:

“17.1 Novadu un republikas pilsētu pašvaldības līdz kārtējā gada 30.septembrim ievada sistēmā informāciju par piešķirtās mērķdotācijas apjomu katrā izglītības iestādē, ievērojot ka kopējais pedagogu tarifikācijās uz kārtējā gada 1.septembri neatspoguļotais finansējums nepārsniedz divus procentus no pašvaldībai piešķirtās mēneša mērķdotācijas pedagogu darba samaksai.”;

1.5. svītrot 18. punktu;

1.6. papildināt noteikumus ar III.1 nodaļu šādā redakcijā:

“**III. 1 Pārskatu sniegšanas kārtība**

18.1 Pašvaldības līdz kārtējā gada 15. septembrim sagatavo pārskatu par periodu no kārtējā gada 1.janvāra līdz 31.augustam un līdz nākamā gada 15.  janvārim - par periodu no iepriekšējā gada 1.septembra līdz iepriekšējā gada 31. decembrim un iesniedz Izglītības un zinātnes ministrijai Ministriju, centrālo valsts iestāžu un pašvaldību budžeta pārskatu informācijas sistēmā “ePārskati” par mērķdotācijas izlietojumu:

18.1 1. šo noteikumu 2.1. un 2.2. apakšpunktā minēto izglītības iestāžu pedagogu darba samaksai atbilstoši normatīvajos aktos budžeta izdevumu klasifikācijas jomā noteiktajai atalgojuma klasifikācijai (3. pielikuma [1. tabula](http://likumi.lv/ta/id/283668-par-valsts-budzeta-merkdotaciju-pedagogu-darba-samaksai-pasvaldibu-visparejas-izglitibas-iestades-un-valsts-augstskolu#piel1));

18.1 2. šo noteikumu 2.1. apakšpunktā minēto izglītības iestāžu uzturēšanas izdevumiem (3. pielikuma 2. tabula).

18.2 Apstiprinot šo noteikumu 18.1 punktā minēto pārskatu ePārskatu sistēmā, pašvaldības vadītājs vai viņa pilnvarotā persona apliecina, ka mērķdotācija izlietota atbilstoši tās piešķiršanas mērķim – attiecīgi pedagogu darba samaksai, valsts sociālās apdrošināšanas obligātajām iemaksām vai izglītības iestāžu uzturēšanas izdevumiem.

18.3 Izglītības un zinātnes ministrija viena mēneša laikā pārbauda un apstiprina pašvaldības iesniegtos un apstiprinātos pārskatus ePārskatu sistēmā.

18.4 Ja novadu un republikas pilsētu pašvaldību pārskatos uzrādītais atlikums uz kārtējā budžeta gada sākumu pārsniedz viena procenta apmēru no pašvaldībai piešķirtās mērķdotācijas iepriekšējā budžeta gadā, ministrija samazina mērķdotāciju pārsniegtās summas apmērā laika periodam no kārtējā budžeta gada 1.septembra līdz 31.decembrim.”;

1.7. papildināt noteikumu 1. pielikuma nosaukumu aiz vārda “vienam” ar vārdu “speciālās” un 9. punktu aiz vārda “mēbeles” ar vārdiem “un cits inventārs”;

1.8. izteikt 3. pielikumu jaunā redakcijā (pielikums).

1.9. papildināt noteikumus ar 22.1punktu šādā redakcijā:

“22.1  Ja pašvaldība ir pieņēmusi lēmumu, saskaņojot to ar ministriju, par pašvaldības speciālās pirmsskolas izglītības iestādes reorganizāciju, nododot speciālo pirmsskolas izglītības programmu īstenošanu no 2018.gada 1.janvāra pašvaldības speciālajai internātskolai, tad mērķdotāciju speciālās internātskolas pedagogu darba samaksai un uzturēšanas izdevumu segšanai no 2018. gada 1. janvāra aprēķina, izmantojot izglītojamo skaitu speciālajā internātskolā un izglītojamo skaitu reorganizētās speciālās pirmsskolas izglītības iestādes speciālās pirmsskolas izglītības programmās 2017. gada 1. septembrī.”;

2. Noteikumi stājas spēkā 2017. gada 1. septembrī.

Ministru prezidents Māris Kučinskis

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietniece –

Politikas iniciatīvu un attīstības departamenta direktore,

valsts sekretāra pienākumu izpildītāja Gunta Arāja

13.07.2017.

637

M.Jansone,

67047973, modra.jansone@izm.gov.lv